open-index/open-wikipedia-markdown huggingface dataset:
Casasaur

mini|Prekrižen Casasaur logo kakav se pojavio na njihovom posljednjem izdanju:Luxusmahr-This Is Not Our Music,oktobar 2006.
**Casasaur** records (kasasaur rekords) jeste cd-r label koji je od ljeta 2002. do jeseni 2006. izdao 12 albuma/ep-jeva uglavnom  noise/free-jazz/glitch/trash-ambient sadržaja a svi diskovi bili su besplatni. Casasaur je pokrivao zvučni nihilizam sarajevskih bendova/producenata za koje niko nije čuo ili nije želio čuti a koji su odražavali interesantnu potragu za slobodom ne ograničavajući se (naravno) ni na kakve strukturalne koncepte poznate u onome što nazivaju muzika/umjetnost i slično.

Ljudi zainteresirani za zvukovna istraživanja i oni koji su ljubitelji noise estetike, pronašli su u casasaur izdanjima jedan iskren dokaz čovječnosti u društvu koje je zbog malo komfornosti i tehnologije spremno na genocid (ne samo balkansko društvo,nego i čitava - Civilizacija).

Sa velikom inspiracijskom pozadinom u vidu radikalne antropologije Žak Kamata (Jaques Camatte) i Maršal Selina (Marshall Sahlins) kao i kritičkih radova Bob Bleka (Bob Black), u jesen 2006. casasaur records je ukinut posljednjim izdanjem a to je treći album grupe Luxusmahr pod nazivom This Is Not Our Music (Ovo nije naša muzika).

## Vanjski linkovi 
*Intervju, Neven Misaljević, osnivač Casasaura za Helly Cherry zin
*Manifest o Casasauru na Pionirovom Glasniku 

Kategorija:Bosanskohercegovačke diskografske kuće
Logička kola

**Logička kola** su sklopovi koji su u mogućnosti izvršavati osnovne logičke operacije: I (AND), ILI (OR) ili NE (NOT), ili izvedene logičke operacije kao što su: NI (NAND), NILI (NOR), Ekskluzivno ILI - XILI (XOR) ili Ekskluzivno NILI - XNILI (XNOR). U zavisnosti od operacije koju izvršavaju dijele se na osnovna logička kola i izvedena logička kola. U zavisnosti od tehnologije mogu biti: mehanička, elektromehanička, elektronska, optička, kvantna biološka, hemijska itd. Osnovna su gradivna jedinica komponenti računara kao što su aritmetičko logička jedinica, RAM memorija, keš memorija itd.

## Osnovna logička kola 
### I (AND) 
desno|mini|I (AND) Logičko kolo

Ulaz 1
Ulaz 2
I (AND)

A 
B 
A*B 

0
0
0

0
1
0

1
0
0

1
1
1

### ILI (OR) 
desno|mini|ILI (OR) Logičko kolo

Ulaz 1
Ulaz 2
ILI (OR)

A 
B 
A+B 

0
0
0

0
1
1

1
0
1

1
1
1

### NE (NOT) 
desno|mini|NE (NOT) Logičko kolo

Ulaz 1
NE (NOT)

A 
Q 

0
1

1
0

## Izvedena logička kola 
### NI (NAND) 
desno|mini|NI (NAND) Logičko kolo

Ulaz 1
Ulaz 2
NI (NAND)

A 
B 
Q 

0
0
1

0
1
1

1
0
1

1
1
0

### NILI (NOR) 
desno|mini|NILI (NOR) Logičko kolo

Ulaz 1
Ulaz 2
NILI (NOR)

A 
B 
Q 

0
0
1

0
1
0

1
0
0

1
1
0

### XILI (XOR) 
desno|mini|XILI (XOR) Logičko kolo

Ulaz 1
Ulaz 2
XILI (XOR)

A 
B 
Q 

0
0
0

0
1
1

1
0
1

1
1
0

### XNILI(XNOR) 
desno|mini|XNILI (XNOR) Logičko kolo

Ulaz 1
Ulaz 2
XNILI (XNOR)

A 
B 
Q 

0
0
1

0
1
0

1
0
0

1
1
1

## Također pogledajte 
* Flip-flop

## Literatura 
* 
* 
* 

Kategorija:Računarstvo
Kategorija:Elektronika
Kondenzator

mini|400p|desno|Različite vrste kondenzatora
**Električni kondenzator** (u elektrotehnici samo **kondenzator**) je spremnik statičkog elektriciteta i energije kod kojeg u prostoru između dva električki nabijena vodljiva tijela postoji električno polje .

Karakteristična veličina kondenzatora je električni kapacitet *(C)* koji se izražava u faradima (F). Pošto je kapacitet od 1 Farada vrlo velik, kondenzatori koje susrećemo u praksi imaju mnogo manje kapacitete, reda veličine 1 pF – 10 mF.

U elektrotehnici i elektronici je kondenzator pasivni elektronički element, pa se zbog potrebe za velikim rasponom kapaciteta i drugih radnih svojstava (probojni napon, faktor gubitaka, tolerancija, dimenzije, temperaturna stabilnost) proizvode tehnološki različite vrste.

Za potrebe podešavanja promjenjivih oscilatornih kola izrađuju se kondenzatori promjenjivog kapaciteta, jer se, uz nepromjenjiv induktivitet, promjenom kapaciteta mijenja rezonantna frekvencija oscilatornog kola. Ovi kondenzatori mogu biti namijenjeni učestalom podešavanju kapaciteta (na primjer, za promjenu prijemne frekvencije u radio prijemniku) ili za jednokratno podešavanje rezonantne frekvencije oscilatornog kola – tada ih nazivamo polupromjenjivi- ili trimer-kondenzatori.

## Paralelni spoj kondenzatora
*Ukupni kapacitet paralelnog spoja kondenzatora, dobija se zbirom njihovih električnih naboja :

Za svaki kondenzator izračuna se njegova recipročna vrijednost, odnosno električni naboj koje se onda saberu:

:Q = Q_1 + Q_2 + Q_3 + Q_4...Q_n = \frac{1}{C_1} + \frac{2}{C_2} + \frac{1}{C_3} + \frac{1}{C_4} + ...\frac{1}{C_n}
 

*Nakon toga izračuna se recipročna vrijednost ovog zbira i dobija se ukupni kapacitet.

:C = \frac{1}{Q} 

## Određivanje kapacitivnog otpora kondenzatora 
Posmatrajući električno kolo sa idealnim kondenzatorom zaključujemo:

Struja u kolu sa čisto kapacitivnim otporom direktno je proporcionalna naponu na krajevima kondenzatora, njegovom kapacitetu i kružnoj frekvenciji. Ohmov zakon za kolo sa čisto kapacitivnim otporom ima sljedeći oblik:

I=\frac{U}{X_C}=\frac{U}{\frac{1}{\omega C}}=\omega\,C\,U 

**Xc** predstavlja kapacitivni otpor:

X_C=\frac{1}{\omega\, C} 
 

## Reference
## Izvori 
* 
* Philosophical Transactions of the Royal Society LXXII, Appendix 8, 1782 (Volta coins the word *condenser*)
* 
* 
* 
* *Tantalum and Niobium-Based Capacitors – Science, Technology, and Applications*; 1st Ed; Yuri&nbsp;Freeman; Springer; 120 pages; 2018; .
* *Capacitors*; 1st Ed; R. P. D. Eshpande; McGraw-Hill; 342 pages; 2014; .
* *The Capacitor Handbook*; 1st Ed; Cletus Kaiser; Van Nostrand Reinhold; 124 pages; 1993; .
* *Understanding Capacitors and their Uses*; 1st Ed; William Mullin; Sams Publishing; 96 pages; 1964. (archive)
* *Fixed and Variable Capacitors*; 1st Ed; G. W. A. Dummer and Harold Nordenberg; Maple Press; 288 pages; 1960. 
* *The Electrolytic Capacitor*; 1st Ed; Alexander Georgiev; Murray Hill Books; 191 pages; 1945. 

Kategorija:Elektrotehnika
Kategorija:Elektronika
Kategorija:Nizozemski izumi
Kategorija:Njemački izumi
Kategorija:Električne komponente
Šerijat

**Šerijat** () vjerski je zakon islama, koji je utemeljen na Božijoj objavi i izveden iz četiri glavna izvora. Prvi je Kur'an, za kog se vjeruje da je oduvijek postojao na nebu, a onda ga je melek Džibril postupno objavljivao Muhammedu, kako su to prilike zahtijevale. Zatim je tu sunnet, predaje o Muhammedu i njegovom životu, idžma, suglasnost zajednice i kijas, zaključivanje iz prva tri izvora. Ishodište mu je zapravo u predislamskom običajnom pravu, a podijeljen je u pet kategorija:

* ono što je Allah naredio, 
* ono što je Allah preporučio, ali nije propisao kao obavezno, 
* ono što je Allah ostavio zakonom neodređeno, 
* ono što je Allah otklonio, ali ne i izričito zabranio i 
* ono što je Allah izričito zabranio.

Šerijat uređuje sve aspekte ljudskog života uključujući politiku, ekonomiju, bankarstvo, trgovinu, ugovore, socijalna pitanja, itd.

Ne postoji jedan kodificirani set zakona u šerijatu. Šerijat je više kao izvlačenje zakona baziranih na Kur'anu, hadisu i njihovom tumačenju.
Do 19. vijeka politički sistem se bazirao na jednom od mezheba. Većina sunih muslimana slijedi jedan od četiri mezheba i to: Hanefi, Maliki, Šafi i Hanbeli. Većina Šija slijedi Džafari školu.

## Podjela 
Šerijatski zakon podijeljen je na dvije glavne cjeline:

# Način molitve ili ibadet koji uključuje
## Ritualno čišćenje (abdest,  - al-wuḍūʼ)
## Molitva (namaz ili salat)
## Post 
## Zekat
## Hadž u Meku
# Međuljudski odnosi, ili muamelati, uključuju:
## Novčane transakcije
## Zajmovi
## Zakoni o nasljeđivanju
## Brak, razvod, i briga za djecu
## Hrana i piće
## Kazne za kršenje zakona
## Rat i mir
## Sudstvo (uključujući svjedočenje i dokazni materijal)

## Vanjski linkovi 
* 

*
Kategorija:Arabizmi
Kategorija:Fikh
Kategorija:Islamska terminologija
Marko Samardžija

**Marko Samardžija** (1936, Gornja Prisjeka, općina Ključ), komandir srpske vojske osuđen za zločine protiv čovječnosti nad bošnjačkim civilima.

Prije rata u BiH je bio prosvjetni radnik. Sud BiH ga je pritvorio 21. marta 2005. nakon podizanja optužnice za ratne zločine, a 13. septembra iste godine potvrdio je optužnicu. Glavni pretres u ovom predmetu počeo je 1. februara 2006. Održana su 23 ročišta, s više od 118 sati pred pretresnim vijećem. Dana 3. novembra 2006. Marko Samardžija je osuđen na 26 godina za zločine protiv čovječnosti počinjene u masovnim ubistvima bošnjačkih civila poznatim kao Masakr u Biljanima.

## Reference 
## Vanjski linkovi 
*Podizanje optužnice protiv Marka Samardžića
*RTVFBIH: Presuda

Kategorija:Rođeni 1936.
Kategorija:Biografije, Ključ
S
Kategorija:Živi ljudi
Nikola Kovačević

**Nikola Kovačević**, pripadnik srpske teritorijalne odbrane osuđen za krivično djelo zločina protiv čovječnosti nad Bošnjacima i Hrvatima u Bosanskoj krajini.

Sud BiH je 3. novembra 2006. godine osudio Nikolu Kovačevića na kaznu zatvora u trajanju od 12 godina. Osuđen je za zločine počinjene od aprila do augusta 1992. godine na širem području Bosanske krajine, kada je učestvovao u odvođenju civila u koncentracioni logor Manjača, te njihovom mučenju i ubijanju u Sanskom Mostu.

## Reference 
## Vanjski linkovi 
* https://detektor.ba/2006/06/14/kovacevic-lazne-potvrde-o-smrti/

K
Nupedia

mini|250p|desno|Nupedia logo
**Nupedia** je bila pretežno engleska enciklopedija na internetu, koju su osnovali Jimmy Wales i Larry Sanger. Opstala je od marta 2000. do septembra 2003, najbolje poznata kao prethodnica Wikipedije. Okviri Nupedije bili su prestrogi. Od ljudi se tražilo da imaju doktorat iz područja o kome pišu, te prije nego što je članak objavljen javnosti, prolazio je kroz nekoliko faza provjera i odobravanja.

## Također pogledajte 
* Wikipedia

## Vanjski linkovi
*Nupedia  (oživljen)

Kategorija:Wikipedia
OBN (TV-kanal)

**OBN televizija** (prvobitno skraćenica od engleskog naziva *Open Broadcast Network*) bosanskohercegovački je televizijski kanal koji se emituje od 23. jula 1996. godine. Nalazi se pod većinskim vlasništvom kompanije AMC Networks International Central Europe i manjinskim vlasništvom preduzetnika Ivana Ćaleta.

## Historija 
OBN Televizija je osnovana 1996. od strane Visokog predstavnika EU kao neutralna i nezavisna televizija. Program ove televizijske stanice bio je namijenjen generalnoj publici u Bosni i Hercegovini. Do 2000. godine, OBN je bio pod direktnom upravom OHR-a i EU. OBN zatim preuzima Ivan Ćaleta, nekadašnji vlasnik Nove TV i Prve TV iz Ljubljane i time OBN postaje privatna komercijalna televizija. U augustu 2011. kompanija Chellomedia je kupila 40% udjela u televiziji OBN.

Mnoga poznata imena TV-novinarstva Bosne i Hercegovine rade i radili su ranije za OBN televiziju. Među najpoznatijim izdvajaju se Mato Đaković, Jasminka Šipka i Sabahudin Vugdalić. Najpoznatiji tv voditelji/prezenteri OBN-a su Dejana Rosuljaš, Feđa Fetahagić, Aida Spahić, Maja Munda, Milica Blagojević, Adrijana Kurtišaj i drugi.

## Emitiranje 
OBN televizija svoj signal emituje na 82% teritorije Bosne i Hercegovine a prema njihovim tvrdnjama

Na istom transponderu se emitira OBN+ sa istim prijemnim podacima od 1. maja 2015. godine.

## Program 
OBN Info je centralna informativna emisija OBN Televizije koja se emituje svaki dan u 18:50 h. Telering je politički talk show kojeg uređuje i vodi novinar Mato Đaković.

U svojoj programskoj shemi OBN emituje pretežno strane filmove i najpopularnije turske, hrvatske, američke i indijske serije (Elif, Predaj se srce, Oluja, Zlatni dvori, Dobra žena, Dexter, Sherlock i Watson, Neželjene)

Dječiji program OBN-a uglavnom čine sinhronizovani crtani filmovi (Farhat, Sally McKay, Avanture Hello Kity, Kravica Connie, Mađioničar)

Zabavni program čine različite forme emisije: Lonci i poklopci, Praktična žena, Stol za 4, Domaće je domaće, Dejana talk show, reality show Veliki brat

Sportski program OBN televizije podrazumijeva prenose utakmica UEFA Europske lige, Serie A, a od nedavno je OBN ekskluzivni vlasnik prava za UEFA Ligu šampiona za teritoriju Bosne i Hercegovine.

## Reference 
## Također pogledajte 
* Mediji u Bosni i Hercegovini

## Vanjski linkovi 
* Službena web stranica

Kategorija:TV-stanice osnovane 1996.
Kategorija:Bosanskohercegovačke TV-stanice
Kategorija:Mediji u Sarajevu
Kup Republike Srpske u nogometu

**Kup Republike Srpske** u nogometu je kup takmičenje koje se održava na teritoriju Republike Srpske u organizaciji Nogometnog saveza Republike Srpske.

## Format takmičenja 
U kupu RS učestvuju klubovi sa područja Republike Srpske. Klubovi iz nižih nivoa takmičenja moraju u okviru područnih saveza izboriti učešće u kupu RS. Takmičenju se od 1/16 finala priključuju i klubovi iz Prve lige Republike Srpske i Premijer lige BiH. Od sezone 1996/97. timovi koji dođu do finala igraju jednu utakmicu na prethodno određenom stadionu.

## Osvajači 
Najviše puta kup RS je osvojila Kozara iz Gradiške, tri puta. Po dvije titule osvajača kupa imaju Borac iz Banje Luke, Rudar Ugljevik, Leotar i Jedinstvo iz Brčkog.

## Također pogledajte 
* Nogometni/Fudbalski savez Bosne i Hercegovine
* Fudbalski savez Republike Srpske
* Premijer liga Bosne i Hercegovine
* Prva nogometna liga Republike Srpske

## Vanjski linkovi 
Službena stranica Fudbalskog saveza Republike Srpske

Kategorija:Nogomet u Bosni i Hercegovini
Republika Srpska
Republika Srpska
*
Pamćenje

**Pamćenje** je proces u kojem su sadržana četiri procesa sposobnosti:

* *Zadržavanje* - je trajanje u svijesti onoga što je učenjem stečeno. Zadržavanje uvijek prethodi učenju. Učenje je svaka relativno trajna i progresivna promjena luičnosti. Da bi koristili sadržaje sa kojim utječemo na mlade, oni usvojili i koristili u kasnijoj aktivnosti potrebno je da to zadrže. Pojavu da ono što smo naučili možemo kasnije korisiti i nakon dužeg vremena nazivamo zadržavanje. Međutim iza procesa zadržavanja nastaje proces zaboravljanja.

* *Reprodukcija* - znači načiniti neku vrstu duplikata sličnog orginalu, međutim i najbolje pamćenje ne može dati tako vijernu reprodukciju. Jedan psiholog je rekao: "Reprodukcija, odnosno sjećanje ne samo da postaje sve nejasnije nego nam zapravo kako vrijeme odmiče, uvijek priča drugu priču". Dakle reprodukcija je proces pamćenja, ali i sposobnost pamćenja kojom izazivajući predstave u svijsti obnavljamo ono što smo ranije doživjeli.

* *Prepoznavanje* - podrazumjeva proces u kome smo svjesni da je sada prisutni i opaženi objekat bio predmet našeg iskustva.

* *Ušteda pri ponovnom učenju* - je znak da smo nešto naučili, ali da smo ga zaboravili. 

## Vrste pamćenja 
* **Mentalno** (zadržavanje i obnavljanje intelektualnih doživljaja)
* **Motorno** (zadržavanje i obnavljanje naučenih pokreta)
## Također pogledajte 
* Poremećaji pamćenja
*Opažanje (percepcija) i poremećaji opažanja
*Mišljenje i poremećaji mišljenja
* Volja i poremećaji volje i voljne djelatnosti

Kategorija:Neurologija
Kategorija:Psihologija
Afera "Watergate"

mini|desno|250px|Kompleks Watergate, mjesto gdje je sve počelo
Pojam **Watergate** (fon. *Votergejt*) odnosi se na splet događanja od 1972. do 1974, koji je dobio ime po provalničkim poduhvatima u sjedištu američkog Demokratskog nacionalnog komiteta Demokratske stranke u hotelu "Watergate" u Washingtonu.

Ova afera bila je povezana s tadašnjim američkim predsjednikom, republikancem Richardom Nixonom, koji je nakon dvogodišnjeg pritiska podnio ostavku na svoju poziciju 9. augusta 1974. i tako postao jedini predsjednik SAD-a koji je odstupio s dužnosti. Tokom istrage administracija se odupirala ispitivanjima, što je dovelo do ustavne krize.

## Reference 
Kategorija:Historija Sjedinjenih Američkih Država
Kategorija:Političke afere
Kategorija:1972. u Sjedinjenim Američkim Državama
Kategorija:1973. u Sjedinjenim Američkim Državama
Kategorija:1974. u Sjedinjenim Američkim Državama
Kategorija:Historija Demokratske stranke (SAD)
Kategorija:Historija Republikanske stranke (SAD)
Kategorija:Richard Nixon
Čip

mini|desno|200px|VLSI integralno kolo
**Čip** () minijaturna je pločica od poluprovodničkog materijala na koju su fotopostupkom nanijete elektične komponente i kontakti i koja predstavlja električno kolo koje može da obavlja potrebnu funkciju u integralnom kolu.

Dimenzija je najčešće 1,25x1,25&nbsp;mm. Na tom prostoru može biit smješteno i više desetina miliona tranzistora, što govori koje sve složene funkcije može da obavlja. Debljina nanesenog sloja je oko 1 mikron. Nanošenje se izvodi u visokom vakumu i visokim temperaturama, gdje se materijali nanose, naparavaju, na keramičku pločicu u vidu pare koja se kondenzuje.
Tehnološki postupak dozvoljava da se istovremeno naparavanje vrši na više stotina identičnih pločica koje se po završenom postupku sijeku laserima na dijelove (čipove). Komadi koji nisu dobri odmah se uništavaju dok se ostali dalje ugrađuju, inkapsuliraju, u integralna kola. Zlatne niti povezuju čip sa izvodima integralnog kola.
## Reference 
## Također pogledajte 
* VeriChip
## Vanjski linkovi 
* http://books.google.com/books?id=QHtalNXHKbsC&pg=PA31&dq=die+dice+dies+plural+wafer&lr=&as_brr=3&ei=hakESZTiJJGssgO9yNGqBA

Kategorija:Hardver
Joe Dassin

**Joseph Ira Dassin** (New York, SAD, 5. novembar 1938. - Papeete, Tahiti, 20. august 1980.), američko-francuski muzičar.

Dassin je rođen u New Yorku od oca Jules Dassina, jevrejskog glumca i režisera film noira, i majke Béatrice Launer. Djetinjstvo je proveo u New Yorku i Los Angelesu. Nakon što mu je otac proganjan u anti-komunističkoj kampanji senatora Josepha McCarthya, seli se sa porodicom od mjesta do mjesta širom Evrope, da bi se na kraju skrasili u Parizu. Po završetku školovanja na Institutu Le Rosey u Švicarskoj, Dassin se vratio u SAD gdje je studirao na Univerzitetu u Michiganu. Potom se ponovno vratio u Francusku, gdje je radio na radio RTL i počeo snimati svoje prve pjesme.

Ranih 1970-tih Dassin je postigao zapažen muzički uspjeh i postao vrlo poznat. Vjerovatno u znak priznanja lijevoj orijentaciji njegovih roditelja, Dassinovi su albumi objavljeni i u tadašnjem Sovjetskom Savezu. Joe Dassin bio je i talentirani poliglot koji je snimao pjesme na njemačkom, španskom, italijanskom i grčkom, kao i na francuskom i engleskom jeziku.

Umro je od srčanog udara za vrijeme odmora na Tahitiju dana 20. augusta 1980 i pokopan u Hollywoodu.

## Pjesme 
* Les Champs-Élysées
* Bip-Bip
* Les Dalton
* L'été indien
* Siffler sur la colline
* À toi
* Et si tu n'existais pas
* Si tu t'appelles mélancolie
* L'équipe a Jojo
* La ligne de ma vie
* A chacun sa chanson
* Ça va pas changer le Monde
* Fais la bise à ta maman
* La dernière page
* Sylvie
* Guantanamera
* Le moustique
* Le chemin de papa
* Le petit pain au chocolat
* Le Jardin du Luxembourg
* Le Café des trois colombes
* Salut les amoureux
* Le dernier slow

## Diskografija 
* Albumi, singlovi i kompilacije 
* Joe Dassin - katalog pjesama

## Reference 
## Vanjski linkovi 
* Joe Dassin (en.) 
* Biografija (fr.)

Kategorija:Američki pjevači
Kategorija:Francuski pjevači
Kategorija:Biografije, New York
Kategorija:Rođeni 1938.
Kategorija:Umrli 1980.
Bedřich Smetana

**Bedřich Smetana** (2. mart 1824 – 12. maj 1884) češki je kompozitor i dirigent. Smatra se osnivačem moderne češke nacionalne muzike.

Vodio je vlastitu muzičku školu u Pragu, a neko vrijeme bio je direktor i dirigent Filharmonijskog društva u Göteborgu (Švedska). Bio je muzički kritičar novina *"Narodni listy"*. Godine 1874. napustio je javno djelovanje zbog gluhoće. Komponovao je prema temama iz legendi, historije i nacionalnog folklora. Ujedno je, kao pijanist, dirigent i organizator, pokretač nacionalnih snaga u češkom muzičkom životu. U grandioznom ciklusu *"Moja domovina"*, koji obuhvata šest simfonijskih pjesama, dao je jedinstvenu tonsku apoteozu češkog mita i historije. Smetanino cjelokupno djelo sretna je sinteza nacionalnih i tada aktualnih evropskih muzičkih elemenata, narodnog i umjetnički dotjeranog izraza.

## Djela 
* *Prodana nevjesta*
* *Libuša*
* *Dalibor*
* *Moja domovina*
* *Vltava*

## Reference 
## Vanjski linkovi 
Kategorija:Rođeni 1824.
Kategorija:Umrli 1884.
Kategorija:Češki kompozitori
Kategorija:Češki muzičari
Kategorija:Češki dirigenti
Kategorija:Češki operski kompozitori
Kategorija:Kompozitori iz perioda romantizma
Kategorija:Biografije, Litomyšl
Lodovico Carracci

mini|lijevo|170px|*Vjenčanje Djevice*
**Lodovico Carracci** bio je italijanski slikar.

Zarana odlazi u Veneciju studirati djela Tintoretta i Paola Veronesea, potom putuje po Italiji kopirajući djela starih majstora. Kada se vratio u Bolognu, sa svojim bratićima Agostinom i Annibaleom osniva akademiju, školu koja je znatno utjecala na italijansko i evropsko slikarstvo. 

Po Carraccijevim nazorima, za slikanje je polazna tačka posmatranje prirode spojeno s iskustvom koje su stekli majstori visoke renesanse. U svojim radovima približava se deskriptivnom realizmu, ali u koloritu ostaje konvencionalan. Izveo je velik broj radova u bolonjskim crkvama i palačama, slikajući sakralne motive s patetično pokrenutim likovima.

Kategorija:Rođeni 1555.
Kategorija:Umrli 1619.
Kategorija:Biografije, Bologna
Kategorija:Italijanski slikari
Kategorija:Barokni slikari
Muzički singl

U muzici, **singl** je muzičko izdanje koje sadrži snimak jedne ili više pjesama. Uglavnom dvije (A i B strana), ali ponekad i više. Uglavnom ne sadrži više od četiri pjesme. Singlovi se mogu prodavati ili djeliti kao promotivni materijal. Njihova osnovna namjena često je promo-najava za predstojeći muzički album.
Singlovi se mogu izdavati u različitim muzičkim formatima:

**Download** singlovi koji se sastoje od jedne pjesme koja se dobija kao digitalni download preko online dobavljača. Uz originalnu pjesmu ponekad idu i nekoliko njenih različitih remiksa.

**CD singl** se obično sastoji od glavne pjesme (A-strana) uz koju idu i nekoliko manje bitnih pjesama. Produženi CD singlovi ili maksi singlovi često uključuju nekoliko remiksa glavne pjesme, još jednu pjesmu (B-strana), a ponekad i kratki muzički spot. Većina CD singlova ima samo jednu glavnu pjesmu i obično po njoj nose i naziv, ali poneki imaju duplu A-stranu, gdje su u nazivu singla obje pjesme ravnopravno potpisane.

**Kasetni singlovi** — danas je ova vrsta izdanja prevaziđena i vrlo rijetko se izdaje kao komercijalno izdanje.

## Reference 
## Vanjski linkovi 
Kategorija:Muzika
Nindža

mini|desno|250px|Popularni prikaz nindže
**Nindža** (japanski 忍者, engleski *ninja*) je agent špijunaže, sabotaže, i atentator u feudalnom Japanu (od Kamakura perioda do Edo perioda), koji su služili feudalnim pravilima (daimyo-a ili shogun-a).

## Etimologija pojma 
*Nindža* je sino-japanska složenica koja potiče od dva kanjia (japanski simboli kineskog porijekla) korištenih za pisanje ***shinobi**-no-**mono*** (**忍**の**者**), jedna od starih japanskih riječi  koja označava ljude koji praktikuju  *ninjutsu* (ponekad ima i transliteraciju kao *ninjitsu*). *Nindža* i *shinobi-no-mono*, zajedno sa *shinobi,* (druga varijanta), postaje popularna u vremenu poslije Drugog svjetskog rata sa kanji-om 志能備, koji potiče još iz Asuka perioda, kada je navodno princ Shotoku zaposlio nekog od svojih pratilaca ko nindžu.

Glavna asocijacija vezana za *shinobi* (忍, izgovoreno *nin* u Sino-Japanskoj složenici) je "učiniti tiho" ili "učiniti nešto a da te drugi ne primjete" i podrazumjeva nastavak "produžiti" stoga se povezuje sa nevidljivošću i kretanjem kradomice. *Mono* (者, također izgovoreno *sha* ili *ja*) znači "osoba." *Nin* u *ninjutsu*-u je isto kao što u *nindža*, dok *jutsu* (術) znači vještina, tako da *ninjutsu* znači "vještina neprimjetnog kretanja" ili "umjetnost kretanja kradomice"; dakle, *nindža* i *shinobi-no-mono* (kao i *shinobi*) može biti prevedeno kao "onaj koji ne nadaren da se kreće kradomice." Slično, riječ iz predratnog perioda *ninjutsu-zukai* znači "onaj koji *koristi* vještinu ostajanja neprimjećen."

## Historija 
Korištenje gerilske taktike protiv bolje naoružanih samuraja, ne znači da su nindže bile ograničene samo na špijunažu i prikriveni rad, jednostavno se njihovo djelovanje značajno razlikuje od mnogo prihvaćenije taktike samuraja. Njihovo oružje i taktika su djelom izvedeni iz potrebe da se sakriju i odbrane od samuraja.

Ninja kao grupa se u pisanim dokumentima prvi put pominje u 15. vijeku u feudalnom Japanu, kao vojna organizacija u regijama Iga i Koga u centralnom Japanu, kada je njihov gerilski prikriveni i špijunski rad postao mnogo učestaliji.

File:Ashiko cleats.JPG|*Ashiko*.
File:shikomizue.JPG|*Shikomizue*.
File:Ninja type weapons.JPG|*Manriki*.
File:Makibishi.JPG|*Makibishi*.
File:Kaginawa.JPG|*Kaginawa*.
File:Shuriken.JPG|*Šuriken*.
File:Small kusarigama.JPG|*Kusarigama*.
File:Manriki.JPG|*Manriki*.
File:4 bo shuriken.JPG|*Shuriken*.
File:kusari katabira4.JPG|*Kusari katabira*.
File:2 chigiriki.JPG|*Chigriki*.
File:Ashiko cleats 1.JPG|*Ashiko*.

## Danas 
Genbukan
Bujinkan
Jineken

## Vanjski linkovi 
* Bujinkan Dojo - Soke Masaaki Hatsumi
* Bujinkan Dojo
* Jinenkan Dojo 
* Genbukan Dojo
* Revealing the Heart of Asian Cinema 
* Ninja Lessons Online
* Ninja's on nostatus

Kategorija:Nindže
Kategorija:Ninjutsu
Kategorija:Ratnici
Zastava

[mini|250px|Državne zastave ispred sjedišta [UN-a]]
mini|200px|Zastava sportskog kluba
**Zastava** je komad platna, koja se najčešće viori sa motki ili koplju, generalno korištena za identifikaciju i signalizaciju. Najčešće služe kao simbol države.

Svaka država ima svoju zastavu, a svaka zastava svoju historiju. Slavne ratne zastave, koje su prošle kroz mnoge bojeve, čuvaju se u historijskim i vojnim muzejima. Pojedine pokrajine, gradovi, vojne jedinice, organizacije, društva, ustanove i sl. mogu imati svoje zastave. Zastava je najčešće komad jednobojne ili višebojne tkanine, katkad i s ukrasnim znakovima. Pričvršćuje se na uspravan stijeg (motku ili koplje). U svečanim vojnim i drugim povorkama zastave nose stjegonoše. Malene zastavice u određenim bojama upotrebljavaju se u vojsci, pomorstvu, sportu itd.

## Nastanak zastava 
Zastave su nastale još u starom vijeku. Tada vojnici nisu imali posebnih uniformi. U borbama nije bilo lako prepoznati svoje vojnike od neprijateljskih. Tada su se vojnici počeli skupljati oko svojih zastava, a one su im pokazivale i smjer kretanja vojske.

## Također pogledajte 
* Veksilologija
* Flags of the World
* Spisak državnih zastava

## Vanjski linkovi 

Kategorija:Simboli
Jusuf Hadžifejzović

mini|Performans Jusufa Hadžifejzovića-
Charlama – Strah od pitke vode,slika 1
mini|Performans Jusufa Hadžifejzovića-
Charlama – Strah od pitke vode,slika 2

mini|Depo kafe u sarajevskoj galeriji IPC,festival Sarajevska zima 2004.

**Jusuf Hadžifejzović** bosanskohercegovački je konceptualni umjetnik sa internacionalnom reputacijom. Bavi se performansom, slikarstvom i instalacijom.

## Biografija
Jusuf Hadžifejzović rođen je u Prijepolju. Živi i radi u Sarajevu i Antwerpenu. Studirao je na beogradskoj Akademiji likovnih umjetnosti, te u Düselldorfu završio postdiplomski studij na Državnoj akademiji umjetnosti u klasi Klausa Rinkea. Jedan je od osnivača projekta Jugoslovenska dokumenta i sarajevskog bijenala moderne umjetnosti koji je 80-tih sarajevsku umjetničku zajednicu doveo na vrh jugoslavenske i svjetske umjetničke scene. Jedan je od osnivača Kolekcije Ars Aevi budućeg sarajevskog muzeja savremene umjetnosti. Učestvovao je u mnogim  međunarodnim izložbama savremene umjetnosti od Berlina do Koreje.

Bavi s analitičkim slikarstvom, te transformacijom svakodnevnih objekata u umjetničke. Razvio je posebnu umjetničku praksu s kojom tretira fenomen praznine.

Već dugi niz vodi Galeriju Charlama u Sarajevu, u kojoj su se predstavili brojni bosanskohercegovački umjetnici i umjetnici iz inostranstva.

## Također pogledajte 
* Venecijansko bijenale

## Reference 
## Vanjski linkovi
*Jusuf Hadžifejzović, Vlasništvo Praznine 

Kategorija:Bosanskohercegovački umjetnici
Kategorija:Biografije, Prijepolje
Fes

mini|Fes
**Fes** je kapa od čohe, najčešće crvene boje. Fes je u obliku kupe sa odsječenim vrhom, sa crnim resama koje vise sa vrha. Za vrijeme Bosanskog pašaluka fes je postao dio nošnje bosanskog stanovništva bez obzira na vjersku pripadnost, s tim da su postojale određene razlike u boji, veličini, materijalu i sl. Kasnije je fes postao neizostavni dio tradicionalne nošnje Bošnjaka. Danas ga još uvijek nose imami u Bosni omotanog bijelim platnom, što je poznato kao ahmedija. 
## Historija 
Fes su na bosansko tlo donijele Osmanlije. Fermanom sultana Mahmuda II fes je uveden kao službeni dio uniforme carskih službenika, bez obzira na njihovu vjersku pripadnost.

## Zanimljivosti 
Među Bošnjacima se fes doživljava kao posebnost bosanske tradicije i važan je dio obilježavanja kulturno-vjerskih manifestacija Bošnjaka. Jedna od popularnih navijačih pjesama FK "Sarajeva" počinje stihovima: *"Boja fesa, boja dresa, boja krvi, mi smo prvi!"*.

Kategorija:Odjeća
Akreditiv

**Akreditiv** ili **dokumentarni akreditiv** je jedan od najsigurnijih (zbog toga i najviše upotrebljavanih) instrumenata plaćanja u međunarodnim razmjerima, a posebno u vanjskotrgovinskoj razmjeni. Plaćanja dokumentarnim akreditivom smatraju se sigurnim i prihvatljivim za učesnike u platnom prometu je pružaju zaštitu interesa i kupcu i prodavaču, veću nego drugi instrumenti plaćanja.

## Načelo naplate akreditivom 
Kao i bilo koji drugi instrument plaćanja akreditiv se najprije treba dogovoriti i naznačiti u ugovoru kao sredstvo osiguranja i plaćanja. Osobe koje se pojavljuju u ovom poslu su kupac, banka i prodavač. Kupac prije izvršenja ugovora stavlja na raspolaganje svojoj banci ugovoreni iznos novca i daje nalog za otvaranje akreditiva u korist svog poslovnog partnera, prodavača. Poslije otvaranja akreditiva banka kupca dostavlja prodavaču, isporučiocu robe, izvozniku ili njegovoj poslovnoj banci obavijest o otvaranju akreditiva, što ujedno znači da će sredstva iz akreditiva staviti na raspolaganje prodavaču pošto ispuni svoje ugovorom preuzete obaveze, tj. isporuči robu i dostavi dokumente.
## Vanjski linkovi 
* Anatomy of a Letter of Credit, showing an actual negotiated letter of credit
* Letters of Credit and How They Work
*Credit Research Foundation - Understanding & Using Letters of Credit - Part 1 
*Credit Research Foundation - Understanding & Using Letters of Credit - Part 2 
*(perzijski) 

Kategorija:Ekonomski pojmovi
Čelebić

**Čelebić** je naseljeno mjesto u gradu Livnu, Bosna i Hercegovina.

## Stanovništvo 
## Reference 
## Vanjski linkovi 
* Zvanični sajt grada Livna
ISCSI

**iSCSI** () jeste standard za korištenje SCSI protokola na mrežama pa je time alternativa protokolima kao što su *Fibre Channel* ili paralelni SCSI interfejs.

Primjenom iSCSI protokola omogućuje se izgradnja jeftinijih mreža za spremnike podataka () jer se koristi uobičajena infrastruktura gigabitnog Etherneta.
## Vanjski linkovi 
*Generic SCSI target for Linux (includes iSCSI, FC, FCoE, IB)
*LIO Unified Target  (Linux standard, includes iSCSI, FC, FCoE, IB)
### RFC
* RFC 3720 - Internet Small Computer Systems Interface (iSCSI)
* RFC 3721 - Internet Small Computer Systems Interface (iSCSI) Naming and Discovery
* RFC 3722 - String Profile for Internet Small Computer Systems Interface (iSCSI) Names
* RFC 3723 - Securing Block Storage Protocols over IP (Scope: The use of IPsec and IKE to secure iSCSI, iFCP, FCIP, iSNS and SLPv2.)
* RFC 3347 - Small Computer Systems Interface protocol over the Internet (iSCSI) Requirements and Design Considerations
* RFC 3783 - Small Computer Systems Interface (SCSI) Command Ordering Considerations with iSCSI
* RFC 3980 - T11 Network Address Authority (NAA) Naming Format for iSCSI Node Names
* RFC 4018 - Finding Internet Small Computer Systems Interface (iSCSI) Targets and Name Servers by Using Service Location Protocol version 2 (SLPv2)
* RFC 4173 - Bootstrapping Clients using the Internet Small Computer System Interface (iSCSI) Protocol
* RFC 4544 - Definitions of Managed Objects for Internet Small Computer System Interface (iSCSI)
* RFC 4850 - Declarative Public Extension Key for Internet Small Computer Systems Interface (iSCSI) Node Architecture
* RFC 4939 -  Definitions of Managed Objects for iSNS (Internet Storage Name Service)
* RFC 5048 - Internet Small Computer System Interface (iSCSI) Corrections and Clarifications
* RFC 5047 - DA: Datamover Architecture for the Internet Small Computer System Interface (iSCSI)
* RFC 5046 - Internet Small Computer System Interface (iSCSI) Extensions for Remote Direct Memory Access (RDMA)

Kategorija:Pohranjivanje podataka
2030-e

Decenija 2030-tih će početi 1. januara, 2030., i završiti će 31. decembra, 2039. To je četvrta decenija 21. vijeka, i 3. milenija.
## Događaji 
### Predviđanja od strane značajnih institucija ili ličnosti, i poznati događaji 
* Biro za statistiku SAD predviđa da će broj stanovnika u 2030-tim dostići 8,4 milijarde
* francuski demograf Emmanuel Todd predviđa da će pismenost svjetske populacije dostići blizu 100% od 2030.
*2037., lansiranje konstelacije satelita Laser Interferometer Space Antenna
## Ličnosti 
### Rođeni 
### Umrli 
## Reference
Borat Sagdiyev

mini|250px|Borat Sagdiyev
**Borat Sagdiyev** (30. juli, 1979.) je izmišljeni satirični lik kojeg je osmislio, te ga i glumi britanski komičar i glumac Sacha Baron Cohen.
## Nastanak lika i prvi nastupi 
Lik Borata Cohen je osmislio kao novinara iz Kazahstana, koji se susreće sa zapadnom kulturom i pri tome stalno radi usporedbe između svoje navodne domovine i zapadnih država (obično Ujedinjenog Kraljevstva i SAD-a). Lik se prvo pojavljivao u televizijskoj seriji *"Da Ali G Show"*.

Komični efekt Borat postiže potpunim nerazumijevanjem nekih osnovnih civilizacijskih dosega (od odijevanja, preko ponašanja u društvu i slično) potencirajući pri tome razlike u odnosu na Kazahstan kojeg prikazuje kao potpuno zaostalu i neciviliziranu državu u kojoj se primjerice žene tretiraju kao niža bića, Jevreji se smatraju opasnom prijetnjom i sl.

## Kontroverze 
Iako se radi o sasvim izmišljenom fiktivnom liku koji potenciranjem određenih tema u stvari samo teži postizanju humorističnog efekta, nastupi i film s Boratom su redovno izazivali burne reakcije. Posebno su na udaru njegovi vrlo iskrivljeni komentari o ženskom spolu i Jevrejima općenito. Njegovi kritičari često navode da sve ono što Borat čini i kaže, kao da se radi o stvarnom a ne o igranom liku. Posebno je zanimljivo da je sam Cohen Jevrej, a po obrazovanju vrlo dobro poznaje i razumije jevrejske teme.

Među brojnim osobama i institucijama koje su se javno zgražale i oštro napadale tu vrstu humora je primjerice i Ministarstvo vanjskih poslova Kazahstana.

## TV emisije i filmovi 
* *"Ali G Indahouse"* (film, 2002.)
* *"Borat: učenje o Amerika kultura za boljitak veličanstveno država Kazahstan"* (film, 2006.)

## Reference 
Kategorija:Fiktivni likovi
Kuiperov pojas

mini|Kuiperov pojas
**Kuiperov pojas** je oblast u obliku diska koji se prostire poslije planete Neptun u širini od 30 astronomskih jedinica do 50 astronomskih jedinica udaljenosti od Sunca.

Kuiperov pojas sadrži mnogo malih tijela sastavljenih od leda. On je također izvor mnogih kometa sa kratkim orbitama. Tijela unutar Kuiperovog pojasa pod stalnim su uticajem velikih planeta (Jupitera, Saturna, Urana i Neptuna),. Zbog tih uticaja mogući su poremećaji njihovih orbita pa budu privučeni prema jednoj od velikih planeta ili unutrašnjem dijelu Sunčevog sistema. Iza Kuiperovog pojasa prostire se Oortov oblak.

Preko 800 pojedinačnih tijela je otkriveno i katalogizirano u Pojasu, gotovo svi poslije 1992. godine, i to zahvaljujući razvoju računarske tehnologije koja je omogućila automatizovano pretraživanje teleskopskih snimaka.

## Vanjski linkovi 
* Astronomska sekcija Fizikalnog društva Split - Kuiperov pojas
* Dave Jewitt's page @ University of Hawaii
* The Kuiper Belt Electronic Newsletter 
* Wm. Robert Johnston's TNO page
* Minor Planet Center: Plot of the Outer Solar System, ilustracija Kuiperovog jaza
* Website of the International Astronomical Union
* XXVIth General Assembly 2006

Kategorija:Kuiperov pojas
Drač

desno|mini|Albanija iz zraka
desno|mini|Drač
**Drač** () jest drugi najveći grad u Albaniji i njena najveća luka na obali Jadranskog mora. Nalazi se na zapadu države, približno 33km od glavnog grada Tirane. Jedan je od najstarijih gradova u Albaniji.

Njegov strategijski značaj uveliko je opredjeljivao sudbinu cijele zemlje. Nalazi se na ulazu u Jadransko more što mu je davalo veliki značaj u historiji. Bio je značajan u vrijeme stare Grčke i Rima. U njemu se nalazi velika arena iz 2. vijeka nove ere, kada je bio centar rimske provincije. U srednjem vijeku je pripadao Bizantiji. Kasnije su ga posjedovali Mlečani, a Turci su ga zauzeli 1501. godine. Vijekovima je bio najveća luka u evropskom dijelu Turske carevine. Kada je Albanija postala nezavisna 1912. godine, Drač je bio njen glavni grad. To je ostao do 1920. godine.

Drač je danas grad s 114.000 stanovnika, turistički centar i najveća luka u Albaniji. Ispod starog grada razvio se novi s raznim zgradama, bulevarima i šetalištima. Nekoliko feribota saobraća svaki dan sa Italijom. Na južnom dijelu, uz plažu, izgrađeno je mnogo hotela. Drač je poznat i po morskim specijalitetima. Sve ovo ga čini privlačnim za turiste iz čitavog svijeta. U blizini se nalazi aerodrom, a povezan je autoputem s Tiranom (33km).

## Galerija 

Amphitheatre_of_durres_albania_2016.jpg
Durrës city wall.jpg
Kepi_i_Rodonit_–_Kirche.jpg
Torra Veneciane.jpg
Kisha_Durres_02.jpg
Durrës seafront promenade (Albania) 28.jpg
Great_Mosque_of_Durres_2016_Albania.jpg
Mosque Riza Bajrami Durrës Albania 2018 5.jpg
Sheshi Liria, Durrës, Shqipëri 10.jpg
Sheshi Liria, Durrës, Shqipëri 07.jpg
Durrës. Playa 2.JPG

## Konzulati 
* Bosna i Hercegovina (od 2011. za potrebe Bošnjaka porijeklom iz BiH a koji žive u gradovima Drač, Šijak i okolnim područjima)
* Turska
* Belgija
* Makedonija

## Također pogledajte 
* Srednjovjekovni univerzitet u Draču

## Reference 
## Vanjski linkovi 
* 

Kategorija:Gradovi u Albaniji
Modrac

mini|desno|300px|Jezero Modrac
**Jezero Modrac** je akumulacijsko jezero koje se najvećim dijelom nalazi u općini Lukavac, mada dodiruje i rubna područja gradova Tuzle i Živinica. Jezero Modrac je dugo 12 kilometara, a široko u prosjeku 700 metara sa najvećom dubinom od 20 metara. Jezero je nastalo vještačkim putem tako što je napravljena brana na rijeci Spreči.

Ovo jezero je privlačilo veliki broj turista u postratnom periodu prije svega zbog lijepo urađene plaže u mjesnoj zajednici Prokosovići. Plaža je urađena na dužini od oko 1500 metara obale i uz prateće objekte bila je jedna od najuređenijih plaža BiH. Prateći objekti koji se nalaze na ovoj plaži su razni restorani, hoteli, moteli i kafići, kao i neki sportski objekti (tereni za rukomet,košarku i odbojku na pijesku). Na ovoj plaži se dugi niz godina održavao festival narodne muzike *Bosna slobodi pjeva*. Pored ovog festivala, tokom ljeta se održava smotra folklora, kao i razni koncerti, a već nekoliko godina tradicionalno se održava i lukavačka motorijada. Pored svih ovih dešavanja na jezeru se održavaju i takmičenja u ribolovu, kao i niz drugih kulturno-sportskih manifestacija. Pored ove vještačko uređene plaže duž cijele obale jezera Modrac nalaze se mjesta pogodna za odmor i rekreaciju.

Datoteka:Modracko Jezero Morning.JPG|Istočni dio Jezera Modrac.

## Također pogledajte 
* Spisak jezera u Bosni i Hercegovini

Kategorija:Jezera u Bosni i Hercegovini
Masakr na Trgu ZAVNOBiH-a

**Masakr na Trgu ZAVNOBiH-a** je jedan od mnogobrojnih masakara nad građanima Sarajeva, kojeg je počinila Vojska Republike Srpske tokom opsade Sarajeva, 9. novembra 1993. godine u kampanji granatiranja civilnih objekata u gradu.

Tog dana od granate ispaljene sa položaja VRS-a ubijena je učiteljica Fatima Gunić sa troje svojih učenika, Adis Mujalo, Vedad Mujkanović i Feđa Salkić u improvizovanoj školi na broju 18 na Trgu ZAVNOBiH-a u sarajevskom naselju Alipašino Polje. U masakru su također teže ili lakše ranjena još 23 učenika. Danas se škola koja se prije rata zvala 1. Maj, a nalazi se na Alipašinu (B faza) nosi naziv Fatima Gunić po učiteljici koja je ubijena sa svojim učenicima tokom školskog časa. Nedaleko od škole, istog dana poginulo je još pet osoba, a ranjene su 42.

## Također pogledajte 
* Masakri u Sarajevu (1992–1995)
* Opsada Sarajeva

## Vanjski linkovi 
*Sjećanje na poginule Sarajlije 9.11.2006.
*Trinaesta godišnjica masakra

## Reference
Kategorija:1993. u Bosni i Hercegovini
Kategorija:Masakri u ratu u Bosni i Hercegovini
Kategorija:Masakri u Sarajevu
Kategorija:Masakri u 1993.
Kategorija:Masakri nad Bošnjacima
Skadar

**Skadar** () jest grad koji se nalazi na obali Skadarskog jezera u sjeverozapadnoj Albaniji, na izvoru rijeke Bojane, te je također i glavni grad istoimene oblasti. Jedan je od najstarijih i historijski najvažnijih gradova u Albaniji, kao i kulturnih i ekonomskih centara ove zemlje.

## Historija 
U starom vijeku bio je centar Ilirske države. Kada su ga zauzeli Rimljani, postao je centar provincije Ilirik. Kada je podijeljeno Rimsko carstvo, Skadar je pripao Bizantiji. U srednjem vijeku u njemu su povremeno stolovale crnogorske dinastije Vojislavljevići i Balšići. U XV vijeku su ga držali Mlećani. Osmanlije su ga zauzeli 1479. godine. U Prvom balkanskom ratu Crnogorci su ga držali u opsadi pola godine. Zauzeli su ga u aprilu 1913. godine, ali su ga u maju iste godine, pod pritiskom velikih sila, predali novoformiranoj državi Albaniji.

## Geografija 
Skadar se nalazi u pitomoj ravnici. Zapljuskuju ga vode Skadarskog jezera, Bojane i Drima. Njime dominira tvrđava Rozafa, ispod koje se nalazi stari grad. 2004. godine procjenjen broj stanovnika u Skadru je oko 90.000 a sa regijom oko 110.000. Nema značaj koji je imao u historiji, ali ima sve preduslove da se razvije u lijep i moderan grad. Prugom je vezan sa Podgoricom, a cestom sa Ulcinjem, tako da je danas postao i tranzitni centar.

## Privreda 
Skadarska oblast je poznata po proizvodnji kvalitetnog duhana i maslinovog ulja.

## Reference 
## Vanjski linkovi 
* Zvanični sajt Skadra 

Kategorija:Gradovi u Albaniji
DBC Pierre

**DBC Pierre** (Di-Bi-Si Pjer) je pseudonim pisca **Peter Warren Finley** (Piter Voren Finli).

## Biografija 
DBC Pierre je rođen Peter Warren Findley u gradiću Reynella u Australiji 1961. godine. Međutim, odrasta u Mexico Cityju, u dobrostojećoj obitelji. Njegov otac teško oboljeva kada mu je bilo 16 godina i umire tri godine poslije. Nakon toga njegova obitelj gubi većinu svoga novca zahvaljujući, pored ostalog, nacionalizaciji bankarskog sistema u Meksiku. Pierre tečno govori španski jezik, iako piše na engleskom.

1990-tih godina seli u London gdje radi kao grafički dizajner, te 2000. se nastanjuje u Irskoj gdje i danas živi.

Njegovo debutantsko dijelo, *Vernon Bog Little* mu donosi nagradu Booker 2003.

## Djela 
* Vernon Bog Little ( orginalni naziv) - 2003
* Ludmila's Broken English (nije prevendena na naš jezik) - 2006

## Vanjski linkovi 
* 

Kategorija:Irski pisci
Kategorija:Biografije, Reynella
Kategorija:Rođeni 1961.
Kategorija:Dobitnici Nagrade "Booker"
Kategorija:Živi ljudi
Šatorsko jezero

**Šatorsko jezero** je ledničko jezero na nadmorskoj visini od 1488 m. Nalazi se na zapadu Bosne i Hercegovine, ispod istoimene planine, koja spada u planinski lanac Dinarida. Jedno je od najljepših planinskih jezera u Bosni i Hercegovini. Usvojena je odluka od strane Skupštine Kantona 10 o proglašenju pećine *Ledenica i Šatorskog jezera Eko zonama* od posebnog interesa za Kanton. Napravljena i usvojena je Stručna studija od strane općine Bosansko Grahovo, koja će se baviti zaštitom i preporukama o očuvanju Šatorskog jezera i pećine Ledenica.

Jezero je opkoljeno sa sjeverne, istočne i južne strane padinama i vrhovima Velikog i Malog Šatora i Babine Grede. Te se impresivne klisure dižu od samog jezera sa visinskom razlikom od preko 400 metara. Naročitu sliku pružaju takozvani Vražji Vrtovi na Babinoj Gredi. Sve ove padine obrasle su klekovinom bora, a na sjevernim ekspozicijama nalazi se vrlo rijetka i zaštićena vrsta Runolist (Leontopodinum alpinum).

Na jugozapadnoj strani jezera, nekoliko metara od njegove obale nalazi se Šatorsko vrelo (izvor), dijagonalno, na sjeveroistočnoj strani nalazi se „sifon ili odljev“, tako da jezero uvijek zadržava isti nivo vode.

Široko je 120, dugo 280, a najveća dubina iznosi 6 m. Ljetna temperatura vode kreće se oko 17 °C, dok izvor na obali, koji jezeru daje vodu, ima temperaturu 6&nbsp;°C. Zaleđeno je od decembra do aprila pri čemu debljina leda dostiže i do 70&nbsp;cm.

Temperatura vode u ljetnim mjesecima kreće se i do 20&nbsp;°C , pa mnogim izletnicima i planinarima omogućava ugodno kupanje.
 
Na dnu jezera su biljke potamogeton i zbog njih providnost vode iznosi i do 4 metra, skoro do dna, osim u najdubljim dijelovima. Boja vode je zelena zbog trave i biljki koje rastu na dnu jezera a uzdižu se do površine vode i stvaraju čitavu podjezersku šumu.

Od životinja u njemu žive žaba i vodeni gušter.

Nekoliko stotina metara sjeverno od jezera nalazi se Bulino vrelo, za koje lokalno stanovništvo vjeruje da ima ljekovita svojstva.

Iz Šatorskog jezera izvire Mlinski potok, koji se kasnije spaja sa Šatorskim potokom i tako nastaje rijeka Unac. Pristup jezeru je sa ceste Bosansko Grahovo - Livno iz mjesta Gornje Peuljemini|lijevo|250px|Šatorsko jezero
## Vanjski linkovi 
* http://www.bistrobih.ba/nova/?page_id=11610
* http://www.bikemap.net/en/route/1297799-satorsko-jezero/#/z12/44.19267,16.4903/terrain 
* Zaštita Šatorskog jezera i pećine Ledenica 

## Reference 
Kategorija:Bosansko Grahovo
Kategorija:Glamoč
Kategorija:Jezera u Bosni i Hercegovini
Sefardi

[thumb|desno|200px|Stara sefardska [sinagoga u Sarajevu izgrađena 1587. godine.]]
**Sefardi** su Jevreji Španije, Portugala, Sjeverne Afrike i Bliskog istoka.  Pridjev "sefardski" i odgovarajuće imenice sefardi (jednina) i sefarda (množina) su izvedeni iz hebrejske riječi "Sefaradu", koja se odnosi na Španiju. Često se smatra da se njihov dolazak u Španiju dogodio ubrzo nakon što je babilonski kralj Nabukodonosor II osvojio Jerusalem i uništio hram 586. p.n.e. Sefardi se često dijele na Sefarde iz Španije i Portugala, i Mizrahim iz Sjeverne Afrike i Bliskog istoka. Riječ "Mizrahia" dolazi iz hebrejskog jezika i znači "istočnjak". Postoji mnogo preklapanja između Sefarda i Mizrahim. Do 1400. godine, na Iberijsko poluostrvo, Sjeverna Afrika i Bliski istok su bili pod kontrolom muslimana, koji su uglavnom Jevrejima dozvoljavali da se slobodno kreću po cijeloj regiji. Ova relativno blagonaklona vladavina omogućila je da se sefardski judaizam razvije.

## Također pogledajte 
* Jevreji u Bosni i Hercegovini
* Jevreji

## Reference 
Kategorija:Jevreji
Kategorija:Judaizam
Kategorija:Etničke grupe SAD-a
Kategorija:Etničke grupe Ujedinjenog Kraljevstva
Kategorija:Etničke grupe Izraela
Kategorija:Etničke grupe Grčke
Kategorija:Etničke grupe Italije
Kategorija:Etničke grupe Turske
Masakr u ulici Žrtava fašizma

**Masakr u ulici Žrtava fašizma** ili **Masakr u Novom Gradu**, masakr je kojeg je počinila Vojska Republike Srpske tokom opsade Sarajeva, 10. novembra 1993. godine u ulici Žrtava fašizma kod broja 12 u sarajevskoj općini Novi Grad kada je granata ispaljena sa srpskih položaja ubila 9, a ranila 38 građana Sarajeva.

## Ubijeni u masakru 
U masakru su ubijeni: Elma Geko, Slavojka Govedarica, Semir Haseta, Amina Hećo, Ajdin Hodžić, Ibrahim Huskić, Vinko Lončar, Silvijo Mačorović i Božidar Šuka.

## Također pogledajte 
* Masakri u Sarajevu (1992–1995)
* Opsada Sarajeva

## Reference 
## Vanjski linkovi 
*Obilježavanje 13. godišnjice masakra u ulici Žrtava fašizma
*Sjećanje na poginule građane u ulici Žrtava fašizma

Kategorija:1993. u Bosni i Hercegovini
Kategorija:Masakri u ratu u Bosni i Hercegovini
Kategorija:Masakri u Sarajevu
Masakr u Seljanima

**Masakr u Seljanima** je ratni zločin koji se dogodio 3. juna 1992. u mjestu Seljani, Rogatica  

Za zločin optužen je Radisav Ljubinac koji se tereti da je učestvovao u ubistvu 15 mještana Seljana, čija tijela su naknadno pronađena u masovnoj grobnici u blizini kuće optuženog. Apelaciono vijeće Suda BiH potvrdilo je zatvorsku presudu Radosavu Ljubincu, koji je osuđen na 10 godina zbog zločina počinjenih tokom 1992. godine.

## Reference 
Kategorija:1943. u Jugoslaviji
Kategorija:1992. u Bosni i Hercegovini
Kategorija:Masakri u ratu u Bosni i Hercegovini